**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod: AM22B

**Titlu operațiune**: Integrarea socială și economică a resortisanților țărilor terțe cu ședere legală în RO în Regiunea 2

Autoritatea de program responsabilă de organizarea apelului:

Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 16.02.2024 | versiunea inițială, aprobată de șeful OI prin decizia nr. 2/16.02.2024  |
| 2.0 | 23.02.2024 | Modificarea valorii costului total eligibil maxim |
|  |  |  |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM22B |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS2 Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe |
| Măsura de intervenție PN | OS2.2 Integrarea socială și economică a resortisanților țărilor terțe, inclusiv măsuri de protecție pentru persoanele vulnerabile, de facilitare a reîntregirii familiei și pentru participare activă și acceptării în cadrul societății |
| Bugetul disponibil alocat apelului (FEN) și moneda apelului | 4.227.709 (90%) |
| Curs InforEuro aplicabil | 4,9768 lei (curs euro luna februarie) |
| Rata(e) de cofinanțare (CFN) | 98% |
| Tip apel | Apel deschis cu depunere la termen |
| Data lansării apelului | 19.02.2024 |
| Termen limită (data și ora) pentru transmiterea cererilor de finanțare | 19.03.2024 (ora 16.00) |
| Beneficiari eligibili – sinteză *detalii în* G. Beneficiari eligibili | Entitati publice/private |
| Principalele reguli specifice apelului *detalii H Reguli specif ce* | Cost total eligibil maxim/operațiune– 4.697.454 lei (Regiunea 2)Pragul minim de calitate total = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu Calendarul lansării apelurilor de proiecte versiunea 1.2 aprobat de către Comitetul Director la data de 30.01.2024 și este organizat de Organismul Intermediar FAMI (OI), Inspectoratul General pentru Imigrări (IGI) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:
* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027
* LEGE nr. 122 din 4 mai 2006 privind azilul în România, cu modificările și completările ulterioare
* OUG nr. 44/2004 privind integrarea socială a străinilor care au dobândit protecție internațională sau drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene
* HG nr. 945/2020 pentru aprobarea Normelor metodologice de aplicare a Ordonanței Guvernului nr. 44/2004 privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene,
* Legea nr. 76/2002 privind sistemul asigurărilor pentru șomaj și stimularea ocupării forței de muncă Legea nr. 292/2011 a asistenței sociale;
* Legea nr. 416/2001 privind venitul minim garantat,
* HG nr. 368/2023 pentru stabilirea cuantumului, condițiilor și a mecanismului de acordare a sumelor forfetare potrivit Ordonanței de urgență a Guvernului nr. 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare,
* HG nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat.
* Legea 95/2006 privind reforma în domeniul sănătății, cu modificările și completările ulterioare,
1. Prezentul ghid specific stabilește următoarele:
	* Contextul lansării apelului de proiecte
	* Obiectiv, intervenții, acțiuni eligibile, impact așteptat
	* Indicatori, grup țintă
	* Bugetul disponibil, rate de cofinanțare, tipul apelului de proiecte, calendar și termene
	* Beneficiari eligibili, reguli specifice apelului
	* Eligibilitate, admisibilitate și documente
	* Evaluarea și selecția proiectelor, criteriile de evaluare
	* Revizuirea ghidului specific, recomandări importante
	* Cum se solicită finanțare, modelul cererii de finanțare
	* Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:
* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programului național în vigoare la data lansării apelului este **2.0** și este publicată pe site-ul AM[[1]](#footnote-2) - .
3. În domeniul de intervenție al acestui apel, Programul Național cuprinde, în special:
* ***măsuri de integrare - informare și orientare, cursuri de limbă, cursuri de educație civică și alte cursuri, nevoi de bază.***

Cu ajutorul FAMI2021, RO va susține în continuare acțiuni pentru integrarea socială și economică a BPI și RTT cu ședere legală pe teritoriul RO-inclusiv BPT, prin implicarea autorităților naționale și, în special, a celor județene și locale și a organizațiilor societății civile, inclusiv a organizațiilor de refugiați și a organizațiilor conduse de migranți și a partenerilor sociali, în principal pentru:

● asistență, inclusiv asistența juridică și reprezentarea, și accesul la serviciile de bază (sănătate, cultură, sport), participarea activă și incluziunea socială, toate aceste măsuri având în vedere principiul egalității de șanse și de tratament. În ceea ce privește BPI și RTT cu ședere legală, inclusiv BPT, victime ale traficului de persoane, aceștia vor fi incluși la categoria de persoane vulnerabile și prin AMIF se vor asigura tipuri de asistență specifică dedicată acestei categorii. Componentele de prevenire și combatere a traficului de persoane vor fi finanțate prin ISF.

● sprijin adaptat la nevoile grupurilor țintă și programe de integrare axate pe consiliere, educație, cursuri de limbă română, de orientare civică, orientare profesională, cursuri privind deprinderea unor abilități/competențe digitale, programe de orientare culturală și de consiliere care să le permită să acceseze celelalte servicii și politici sociale în condiții asemănătoare cu cetățenii români.

● furnizarea de asistență socială și servicii pentru integrarea BPI și RTT cu ședere legală pe teritoriul RO (inclusiv BPT), cum ar fi: informare privind drepturile de asistență socială și modul de accesare a acestora, interpreți, măsuri pregătitoare pentru accesarea pieței muncii și sistemului național de educație, recunoașterea calificărilor profesionale obținute în țara de origine, precum și îndrumare profesională, obținerea cetățeniei române, cursuri de limba română, cursuri de orientare culturală, activități educaționale, inclusiv obținerea unor competențe digitale, precum și promovare a valorilor culturale ale resortisanților țărilor terțe, activități recreaționale și de schimb intercultural, asistență medicală și psihologică, acordarea de asistență materială de bază, acces la o locuință, diseminarea de informații utile privind procedurile de integrare și prevederile legale din RO, acțiuni/nevoi cu caracter de noutate (inovative) care se încadrează în obiectivul specific și conduc la integrarea grupurilor țintă în societatea gazdă; Accesul la educație în RO este un drept general pentru toții minorii, indiferent statutul acestora, solicitanți de azil, beneficiari de protecție internațională sau resortisanți ai țărilor terțe cu ședere legală, inclusiv BPT.

1. La nivel național, obiectivele prezentului apel răspund, Strategiei Naționale privind Imigrația conține ca obiectiv specific *B.4 - Consolidarea mecanismului de integrare socială a persoanelor care au dobândit o formă de protecţie în România şi a celor cu şedere legală.*

Astfel, in atingerea acestui obiectiv este urmarita participarea activă a străinilor care au dobândit o formă de protecţie şi a celor cu şedere legală la viaţa economică, socială şi culturală a societăţii româneşti prin direcţii de acţiune specifice ca:

Continuarea derulării programelor de integrare pentru persoanele care au dobândit o formă de protecţie în România şi a celor cu şedere legală; – Cunoaşterea situaţiei privind integrarea cetăţenilor statelor terţe în România şi a legislaţiei naţionale cu privire la promovarea egalităţii de şanse şi tratament între femei şi bărbaţi; – Îmbunătăţirea mecanismului de cooperare interinstituţională a autorităţilor/instituţiilor implicate în procesul integrării cetăţenilor statelor terţe; – Promovarea unei educaţii favorabile incluziunii sociale prin adaptarea cadrului legal la specificul elevilor migranţi şi eliminarea obstacolelor din calea participării resortisanţilor ţărilor terţe minori la educaţia preşcolară şi şcolară prin adaptarea la nevoile specifice ale acestora; – Conştientizarea opiniei publice din România cu privire la fenomenul imigraţiei şi al integrării cetăţenilor statelor terţe prin derularea de activităţi şi campanii de informare; – Consolidarea mecanismelor de coordonare, monitorizare şi evaluare a integrării; – Implementarea instrumentelor practice de la nivel european în domeniul integrării; Continuarea derulării activităţilor de integrare pentru persoanele care au dobândit o formă de protecţie în România şi a celor cu şedere legală.

1. La nivel european **Planul de Acțiune privind Integrarea și Incluziunea** **2021-2027,**  prevede principalele linii de acțiune și măsuri la nivelul tuturor actorilor implicați în procesul de integrare a străinilor în scopul consolidării unor societăți inclusive pentru toți membrii lor.

Aceste măsuri sunt grupate pe domenii de activitate și vizează următoarele priorități:

În domeniul educației și pregătirii:

- încurajarea înscrierii străinilor, în sistemul educational cu accent pe creșterea numărului de copii participanți la cursuri educaționale adaptate cât mai bine nevoilor specifice;

- îmbunătățirea procedurilor de recunoaștere a calificărilor;

- dezvoltarea unor programe accesibile pentru învățarea limbii societății gazdă.

În domeniul angajării

- facilitarea procesului de recunoaștere a experienței profesionale și a calificărilor dobândite în tările de origine, inclusiv a competențelor dobândite pe cale informală;

* încurajarea înscrierii femeilor pe piața forței de muncă;
* consolidarea măsurilor antidiscriminare la locul de muncă.

În domeniul sănătății

* promovarea accesului migranților la sistemul de sănătate prin asigurarea de servicii adaptate specificului acestora;
* acces la asistență psihologică și servicii de reabilitare;
* informarea și consilierea străinilor cu privire la drepturile pe care le au în acest domeniu.

În domeniul locuințelor

* facilitarea accesului migranților la locuințe adecvate nevoilor, inclusiv la locuințe sociale;
* promovarea unor soluții inovative pentru a asigura accesul migranților, în special al refugiaților la locuințe individuale în fazele cât mai timpurii ale sosirii lor în România.
1. Situația statistică relevantă, înregistrată la nivelul țării este următoarea:

În anul 2023 la nivel național 1020 străini au obținut protecție internațională și 48338 cetățeni proveniți din Ucraina au obținut protecție temporară.

În această perioadă au beneficiat de programele de integrare, la nivel național, 1500de beneficiari ai unei forme de protecție internațională(Centrul Regional de Proceduri și Cazare a Solicitanților de Azil București – 956,Timișoara – 117, Galați – 117, Rădăuți – 102, Maramureș – 170 și Giurgiu 38). Principalele țări de origine ale acestora sunt: Siria, Somalia, Afganistan, Ucraina și Irak.

Din datele centralizate, s-a constat că 50% dintre persoanele aflate în programul de integrare, pe parcursul anului 2023, se încadrează în categoria cazurilor speciale şi au necesitat o atenție sporită, cele mai multe aflându-se în București.

În ceea ce privește resortisanții statelor terțe care si-au reglementat șederea pe teritoriul României, situația statistică indică pentru anul 2023 un număr de 55.174 străini care au obținut un drept de ședere și un număr de 48.338 străini proveniți din Ucraina care au obținut protecție temporară.

C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS2 - Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| OS2.2 Integrarea socială și economică a resortisanților țărilor terțe, inclusiv măsuri de protecție pentru persoanele vulnerabile, de facilitare a reîntregirii familiei și pentru participarea activă și acceptării în cadrul societății |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.2** (d) promovarea unor măsuri de integrare pentru incluziunea socială și economică a resortisanților țărilor terțe, precum și a unor măsuri de protecție pentru persoanele vulnerabile în contextul măsurilor de integrare, facilitarea reîntregirii familiei și pregătirea participării active a resortisanților țărilor terțe în societatea-gazdă și a acceptării lor de către aceasta, prin implicarea autorităților naționale și, în special, a celor regionale sau locale și a organizațiilor societății civile, inclusiv a organizațiilor de refugiați și a organizațiilor conduse de migranți și a partenerilor sociali;**Anexa III.2**(e) asistența în contextul cererilor de reîntregire a familiei pentru a asigura punerea în aplicare armonizată a Directivei 2003/86/CE a Consiliului(1);(f) asistența, inclusiv asistența juridică și reprezentarea, în ceea ce privește o modificare a statutului resortisanților țărilor terțe aflați deja în situație de ședere legală pe teritoriul unui stat membru, în special în ceea ce privește obținerea unui statut de rezident legal astfel cum este definit la nivelul Uniunii;(h) măsuri de integrare, cum ar fi sprijin adaptat la nevoile resortisanților țărilor terțe și programe de integrare axate pe consiliere, educație, cursuri de limbă și alte cursuri, cum ar fi cursuri de orientare civică, precum și de orientare profesională;(i) acțiuni care promovează egalitatea în ceea ce privește accesul la servicii publice și private al resortisanților țărilor terțe și furnizarea de astfel de servicii resortisanților țărilor terțe, inclusiv accesul la educație, la sistemul de sănătate și la sprijinul psihosocial și adaptarea acestor servicii la nevoile grupului-țintă;(k) acțiuni care permit și sprijină integrarea resortisanților țărilor terțe și participarea activă a acestora în societatea- gazdă și acțiuni de promovare a acceptării lor de către aceasta; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| **Domeniul de intervenție - Tabel 1**003. Măsuri de integrare - informare și orientare, ghișee unice004. Măsuri de integrare - cursuri de limbă005. Măsuri de integrare - cursuri de educație civică și alte cursuri007. Măsuri de integrare - nevoi de bază**Tipul de acțiune - Tabel 2**003 Educație și formare pentru resortisanții țărilor terțe011 Furnizarea de asistență și servicii de sprijin pentru resortisanții țărilor terțe**Dimensiunea de implementare - Tabel 3**003 Acțiuni enumerate în anexa IV 90%**Dimensiunea specifică - Tabel 4**003 niciuna dintre variantele de mai sus |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la: integrarea socială și economică a resortisanților țărilor terțe:

În contextul internaţional generat de afluxul masiv al migranţilor ilegali pe teritoriul Uniunii Europene, la data de 24.11.2020 la nivelul Comisiei Europene a fost adoptat Planul de Acțiune privind Integrarea și Incluziunea 2021-2027, care prevede ca principale linii de acțiune: încurajarea coeziunii sociale și construirea unor societăți incluzive pentru toți, lecții învățate din planul de acțiune privind integrarea pe anul 2016, acțiuni cheie în ceea ce privește integrarea și incluziunea, măsuri pentru intensificarea acțiunilor și cooptarea tuturor actorilor implicați în domenii precum: educație și pregătire, angajare, sănătate, locuințe, etc.

În acest context, proiectele finanțate în cadrul acestui apel vor permite continuarea îndeplinirii obligaţiilor autorităților române faţă de persoanele care au nevoie de protecţie internaţională, prin oferirea posibilității de a acumula un bagaj minim de cunoştinţe şi deprinderi, în principal prin cursuri de limba română, programe de orientare culturală şi de consiliere, care să le permită accesarea serviciilor sociale în condiţii asemănătoare cu cetăţenii români, precum și participarea activă la viaţa economică, socială şi culturală a societăţii româneşti.

1. Principalele rezultate ale proiectelor finanțate trebuie să includă:

|  |  |
| --- | --- |
| **Rezultat** | **Valoare preconizată** |
| numărul de beneficiari ai unei forme de protecţie internațională/ străini cu şedere legală în România/ beneficiari PT care beneficiază de cursuri de limba română  | Regiunea 2 minim 200 Beneficiari ai unei forme de protectie internationala și 300 RTT – straini cu sedere legala și Beneficiari de Protectie temporara[[2]](#footnote-3) |
| numărul de beneficiari ai unei forme de protecţie internațională / străini cu şedere legală în România care beneficiază de cursuri de orientare civică precum și de activităţi sociale, culturale şi recreaţionale | Regiunea 2 minim 200 Beneficiari ai unei forme de protectie internationala și 300 RTT – straini cu sedere legala și Beneficiari de Protectie temporara[[3]](#footnote-4) |
| numărul de beneficiari ai unei forme de protecție internațională, RTT și PT cu nevoi speciale care beneficiază de asigurări de sănătate pentru o perioadă de maxim 12 luni, de decontarea serviciilor medicale, contravaloarea medicamentelor și/sau a obiectelor/materialelor medicale | Regiunea 2 minim 75 BPI și 75 RTT si BPT |
| numărul de copii care beneficiază de rechizite și alte materiale necesare în procesul de învăţământ | Regiunea 2 minim 50 BPI si 50 RTT si BPT |
| numărul de copii care beneficiază de decontarea cheltuielilor de masă percepute în creșe, grădiniţe și afterschool precum și a costurilor generate de participarea la activitățile extrașcolare întreprinse de unitățile de învățământ | Regiunea 2 minim 50 BPI si 50 RTT si BPT |
| număr de persoane care au beneficiat de îndrumare profesională  | Regiunea 2 minim 100 BPI si 100 RTT / BPT |
| numărul de beneficiari ai unei forme de protectie internațională / RTT și PT consiliati juridic în vederea solicitării reîntregirii familiei  | Regiunea 2 minim 50 BPI/ RTT/BPT |
| numărul de beneficiari ai unei forme de protectie internațională / RTT și PT care au beneficiat de consiliere şi asistenţă juridică pentru obţinerea dreptului de şedere permanentă şi a cetăţeniei române | Regiunea 2 minim 50 BPI/ RTT/BPT |
| numărul de beneficiari ai unei forme de protectie internațională / RTT și PT care au beneficiat de consiliere şi informare cu privire la drepturile și obligațiile pe teritoriul României | Regiunea 2 minim 300 BPI/ RTT/BPT |
| numărul de beneficiari ai unei forme de protectie internațională / RTT și PT, vulnerabili, care au beneficiat de asistență materială inclusiv decontarea chiriei în CRCPSA  | Regiunea 2 minim 75 BPI și 75 RTT si BPT |

1. **Cerințe minime solicitate beneficiarul în vederea îndeplinirii obiectivelor și rezultatelor stabilite în cadrul acțiunii:**
2. Proiectul va acoperi în întregime zonele de competenţă ale Centrului Regional de cazare şi proceduri pentru solicitanţii de azil (CRCPSA) Galați - Galați, Constanța, Vaslui, Brăila, Vrancea, Bacău și Tulcea;

*A**sistenta se va acorda grupului țintă pe perioada derulării programului de integrare, respectiv 12 luni, beneficiarilor de protecție internațională și în mod similar pentru străinii cu un drept de ședere în România, inclusiv cei cărora le-a fost acordată protecție temporară.*

*Asistența poate fi prelungită, în mod excepțional cu încă 6 luni, beneficiarilor de protecție internațională, în situația prelungirii programului de integrare.*

*Beneficiarii vor înregistra, în urma acordării fiecărui tip de asistență/derulării activităților, opinia participanților, prin intermediul unui chestionar de exprimare a opiniei/evaluare, conform prevederilor Metodologiei pentru stabilirea cadrului de performanță aferent Programului Național 2021-2027 Azil, Migrație și Integrare* (***(aferente indicatorului de rezultat R.2.9).***

Se vor înfiinţa Centre Regionale pentru Integrare (CRI) în fiecare regiune, cel puţin în următoarele localităţi: Galaţi, Constanţa

Se va asigura în mod corespunzător funcționarea Centrelor Regionale pentru Integrare (CRI) precum și a Punctelor Regionale de Coordonare (PRC), dotate în mod corespunzător astfel încât să poată fi asigurată informarea și consilierea grupului țintă cu privire la drepturile și obligațiile pe teritoriul României. Totodată, se va asigura curăţenia în spaţiul pus la dispoziţie de către IGI, prin personalul propriu.

Beneficiarii vor organiza echipe mobile alcătuite din personal propriu care vor realiza activități aferente proiectului. Aceste activitati se vor desfasura în localitățile aflate în zonele de competență ale CRPCSA, în care nu funcționează CRI-uri.

**Echipele mobile se vor deplasa pentru derularea activităților ori de câte ori situația o impune în funcție de nevoile grupului țintă identificat.**

În cadrul Punctelor de lucru din Centrul Regionale IGI, se va acorda numai asistenţă şi consiliere grupului ţintă, restul activităţilor urmând a fi organizate numai în CRI -uri. În acest sens, se va desemna o persoană responsabilă, care va coopera cu ofiţerii de integrare ai CRPCSA, în cadrul programului de integrare.

Va fi menţinută și dezvoltată rețeaua de mediatori interculturali care vor fi angrenați în relaţionarea cu autorităţile/instituţiile implicate în procesul de integrare şi în activităţile regionale specifice programelor de integrare.

De asemenea, în cadrul echipelor de proiect va fi cooptat câte un asistent social pentru a desfășura activitățile și documentația specifică pe linie de asistență socială.

1. Grupul țintă identificat conform Secțiunii D, punctul 4,din cadrul Regiunii 2 va beneficia de consiliere, informare, orientare culturala/activități socio-culturale și recreaționale si cursuri de limba română. De asemenea, acestuia i se acorda asistenta materiala în situația în care nu dețin venituri, inclusiv ajutor nerambursabil sau alte beneficii sociale (*bursele școlare si universitare nu sunt considerate venituri*). Grupul țintă care se încadrează in categoriile vulnerabile, lipsit de venituri va fi stabilit pe baza de ancheta sociala care va reflecta situatia materiala a intregii familii a celui/celor care solicita asistenta.
2. Proiectele vor sprijini şi implica activ grupul ţintă în viaţa economică, socială şi culturală prin activități de orientare civică precum activităţi educaţionale, socio-culturale şi recreaţionale organizate la nivel regional în funcție de nevoile identificate ale grupului țintă.

Vor fi organizate cursuri intensive de limba română (cel puţin 10 ore pe săptămână/ persoană) pentru tot grupul ţintă, suplimentar celor susţinute de inspectoratele şcolare judeţene.

Cursurile pot fi organizate atât prin personal propriu cât și prin furnizori de servicii specializate, în scopul atingerii inclusiv a indicatorului R2.8, respectiv numărul de participanți la cursuri de limba română care și-au îmbunătățit nivelul de competență cu cel puțin un nivel. Aceste cursuri se vor organiza inclusiv pe perioada vacanţelor şcolare, pe grupe de vârstă şi nivel de şcolarizare. Prin proiecte se va acorda sprijin material pentru persoanele care participă la cursurile de limba română precum și celor înscriși în sistemul de învățământ (ex. manuale, rechizite etc.).

În eventualitatea în care cursurile de limba română vor fi susținute prin personal propriu, acestea vor fi desfășurate pe baza resurselor educaționale elaborate de către Institutul Intercultural Timișoara în cadrul proiectului ”REACT.RO – Resurse educaționale pentru învățarea limbii române și orientare culturală a BPI și RTT în România”, materiale ce vor fi asigurate de către IGI, în format electronic **sau alte resurse**.

În scopul angajării în muncă, persoanele din grupul ţintă vor beneficia din partea personalului specializat de:

- informare şi sprijin direct în vederea angajării în muncă, formare profesională sau evaluarea competenţelor dobândite pe cale informală;

- sprijin pentru înscrierea la cursurile vocaţionale organizate în zona de competenţă;

- prezentarea locurilor de muncă disponibile în oraş/regiune, atât în centrul regional IGI şi în centrele de integrare regionale, **cât și la sediul potențialilor angajatori**, lunar, în cadrul unor întâlniri cu potenţialii angajatori sau alte entităţi care pot asigura accesarea locurilor de muncă, în cooperare cu agenţiile judeţene de ocupare a forţei de muncă.

În scopul acordării asistenţei medicale şi psihologice, proiectele vor asigura beneficiarilor unei forme de protecţie şi străinilor cu şedere legală/beneficiarii de protecție temporară cu nevoi speciale:

- plata asigurărilor medicale maxim 12 luni pentru beneficiarii unei forme de protecţie și pentru cetățenii străini cu drept de ședere legală/beneficiarii de protecție temporară cu nevoi speciale;

- înscrierea la medicul de familie şi identificarea unor medici de familie, de preferinţă vorbitori de limbi rare;

- decontarea investigaţiilor medicale si a medicamentelor pentru beneficiarii unei forme de protecţie și pentru cetățenii străini cu drept de ședere legală/beneficiarii de protecție temporară cu nevoi speciale (valoarea sumelor decontate nu va depăși valoarea asigurărilor medicale /luna/pers).

- servicii de consiliere şi asistenţă psihologică.

Proiectele vor asigura asistenţă în vederea susţinerii copiilor înscrişi în sistemul educaţional preşcolar şi şcolar, suplimentar celor asigurate de către IGI, prin achiziţionarea de rechizite si materiale didactice auxiliare, suportarea cheltuielilor de hrană la grădiniţe/creşe şi şcoli cu internat, suportarea cheltuielilor aferente activităţilor extraşcolare organizate de către instituţia de învăţământ la care este înscris (ex. excursii, teatru, film, tabere şcolare etc.)

Totodată, proiectele vor asigura:

- asistență juridică în vederea reunificării familiale;

- consiliere şi asistenţă juridică pentru obţinerea dreptului de şedere permanentă şi a cetăţeniei române;

- sprijin în vederea recunoaşterii şi echivalării diplomelor de studii/ de calificare sau a oricărui ajutor material de care persoanele din grupul ţintă poate beneficia, prin informare şi asistenţă juridică, asistenţă materială pentru traducere, legalizare, apostilare acte de stare civilă şi/sau diplome;

- servicii de interpretariat pentru activităţile directe ale proiectului;

- suportarea cheltuielilor de chirie pentru persoanele care obțin o formă de protecție, înscrise în programul de integrare, cazate într-un Centrul Regional IGI, până la acordarea ajutorului material nerambursabil;

1. Se vor lua măsuri pentru ca personalul care desfășoară activități în cadrul Centrului Regional de Proceduri și Cazare a Solicitanților de Azil să fie usor identificat, cu respectarea prevederilor Ghidului de Comunicare și Vizibilitate.

***Prin intermediul proiectelor vor fi realizate materiale informative (afișe) care vor conține datele de contact ale beneficiarilor și informații sintetizate. Acestea vor fi traduse în principalele 4 limbi vorbite de BPI, RTT și PT stabilite prin consultarea cu reprezentanții IGI. Totodată, beneficiarii pot elabora orice alte materiale informative în funcție de buget.***

Proiectele pot organiza un eveniment public de comunicare respectând prevederile ghidului de vizibilitate și comunicare.

# D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe site-ul AM[[4]](#footnote-5).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare**O.2.3 Număr de participanți care beneficiază de sprijin** | 20.000 |
| O.2.3.1 din care numărul de participanți care au beneficiat de un curs lingvistic | 7.000 |
| O.2.3.2 din care numărul de participanți care au beneficiat de un curs de orientare civică | 7.000 |
| O.2.3.3 din care numărul de participanți care au beneficiat de îndrumare profesională personală | 700 |
| O.2.3.a altfel de sprijin, Numărul de participanți care au beneficiat de sprijin, altul decât O.2.3.1, O.2.3.2 și O.2.3.3 | 5.300 |
| **O.2.5 Numărul de participanți care primesc informații și/sau asistență pentru a solicita reîntregirea familiei** | 700 |
| Indicatori de rezultat |  |
| R.2.8 Numărul de participanți care au urmat un curs de limbă și care și-au îmbunătățit cu cel puțin un nivel competența lingvistică în limba țării-gazdă, conform Cadrului european comun de referință pentru limbi sau conform sistemului național echivalent | 5.000 |
| R.2.9 Numărul de participanți care raportează că activitatea a fost benefică pentru integrarea lor | 15.000 |
| R.2.10 Numărul de participanți care au solicitat recunoașterea sau evaluarea calificărilor sau competențelor lor dobândite într-un stat terț | 700 |
| R.2.11 Numărul de participanți care au solicitat statut de rezident pe termen lung | 1.000 |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
|  S1 Număr de ore de formare – va fi completat de către solicitanți |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Beneficiari ai unei forme de protecţie internațională (BPI) aflati în programul de integrare și cei care din motive intemeiate nu au putut participa la programul de integrare (sănătate, familiale, etc);
* Beneficiari de protecție temporară (BPT);
* Resortisanti ai unei tari terte (RTT), străinii cu un drept de ședere, **care au permisul de sedere eliberat in ultimele 12 luni.**

  |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 4.227.709 lei |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **98%** | Rata de cofinanțare standard din care, rata FEN: 90% și rata FNN: 8% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: DA

# F. Tipul apelului, calendar și termene

|  |  |
| --- | --- |
| 1. Tipul apelului de proiecte
 | *Apel deschis cu depunere la termen* |
| 1. Data lansării apelului de proiecte
 | 19.02.2024 |
| 1. Termen limită (data și ora) pentru transmiterea cererii de finanțare
 | 19.03.2024 (ora 16.00) |
| 1. Evaluare și selecția cererilor de finanțare (orientativ)
 | 20.05.2024 |
| 1. Comunicarea rezultatelor evaluării și selecției (orientativ)
 | 27.05.2024 |
| 1. Semnarea contractului/decizie de finanțare (orientativ)
 | 27.06.2024 |

#  G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Instituții publice din România, asociații/fundații cu personalitate juridică constituite în România, instituții de învățământ/ cercetare autorizate în România sau organizații internaționale, cu respectarea literelor b), c) și d) ale articolului 1 din OMAI 107/20 iulie 2023 privind regulile de eligibilitate și de implementare aferente fondurilor europene dedicate Afacerilor Interne 2021-2027. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare/ghidul specific. Va fi verificată de către OI în baza următoarelor documente:
* Copia ultimul bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale/naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[5]](#footnote-6), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română.

Tododată, în vederea verificării capacității operaționale și financiare, beneficiarul va anexa[[6]](#footnote-7) cerererii de finanțare, următoarele documente:

* Copia celui mai recent raport anual de activitate[[7]](#footnote-8)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document care va cuprinde descrierea detaliată a activităților proiectului, precum si metodologia proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **Maximum 24 de luni** de la semnarea contractului/decizie de finanțare. Perioada de eligibilitate se poate prelungi cu maximum 50% din perioada de eligibilitateInițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate**  | **Punctaj total maxim** |
| Praguri de calitate pe secțiuni |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă  | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total**  | **70** | **100** |
| Praguri de calitate pe criterii | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| N/A |

1. Costul total eligibil (TCE) maxim pe proiect.

|  |
| --- |
| 4.697.454 lei (Regiunea 2) |

1. Modalitatea(ățile) de finanțare a costurilor:

|  |
| --- |
| RECO real\_costREAM real-amortizareRENA real-în\_naturăSCCU SCO-cost\_unitarSCSF SCO-sume forfetareSCRF SCO-rată forfetarăSC20 SCO-PE rata 20%CDSC40 SCO-CD rată 40%PERSCBU SCO-bugetSC15 IND rata 15%PER |

1. Reguli specifice de eligibilitate:

|  |
| --- |
| N/A |

1. Alte reguli, limitări, plafoane specifice apelului

|  |
| --- |
| * Asistenta materiala acordata beneficiarilor nu va depăși sumele prevazute in legislatia mentionata la sectiunea A, punctul 4, si se va acorda pe o perioada de maxim 6 luni/persoana.
 |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN?  | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: <https://fed.mai.gov.ro/fed-2021-2027/ghidul-general/>.
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor, prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[8]](#footnote-9),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:
* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:
* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.
1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general~~.~~ **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/>.
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa rofed@mai.gov.ro. Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| oi.fami@mai.gov.ro  |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. https://fed.mai.gov.ro/fed-2021-2027/programele-nationale-aprobate/ [↑](#footnote-ref-2)
2. Asa cum sunt definiti la sectiua D, punctul 4 [↑](#footnote-ref-3)
3. Asa cum sunt definiti la sectiua D, punctul 4 [↑](#footnote-ref-4)
4. [IGI | Fondul pentru Azil Migrație și Integrare (gov.ro)](https://igi.mai.gov.ro/category/fami-2/) [↑](#footnote-ref-5)
5. Doar pentru organizaţiile negurvernamentale. [↑](#footnote-ref-6)
6. Secțiunea D4 – Alte documente suplimentare privind cererea de finanțare [↑](#footnote-ref-7)
7. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-8)
8. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-9)